
ALGIRDAS BRAZAUSKAS CANKYSIS SU OFICIALIU VIZITU TURK | JOJE 
Rugsėjo 19-21 dienomis Respublikos Prezidentas Algirdas Brazauskas 


ankysis su oficialiu vizitu Turkijoje. Vizitui jį pakvietė Turkijos 
espublikos Prezidentas Suleimanas Demirelis (Suleyman Demirel). 


Turkijos nepaprastasis ir įgaliotasis ambasadorius Lietuvoje Erkanas 


Gezeras (Erkan Gezer) trečiadienį susitikęs su Algirdu Brazausku 
supažindino jį su preliminaria vizito darbotvarke. Joje numaiomi 
susitikimai su Turkijos Prezidentu, šalies parlamento (Medžliso) bei 
Vyriausybės nariais, verslininkais. 
SUABEJOTA VYTAUTO LANDSBERGIO ĮGALIOJIMAIS VADOVAUT | 
OPOZICINĖMS PART I JOMS 

Lietuvos politinės partijos, atrodo, pradės diskusiją, ar tikrai 
Vytautas Landsbergis yra dešiniosios opozicijos, „ Pirmasis 
abejonę dėl to pirmadienį spaudos konferencijoje pareiškė Lietuvių 
Tautininkų sąjungos pirmininkas Rimantas Smetona. 

Jis sakė, kad opozicinės partijos veikia neorganizuotai. Daugumai jų 
valią diktuoja Tėvynės sąjunga (Lietuvos Konservatoriai), kurios 
pirmininkas Vytautas Lansbergis nepelnytai laikomas dešiniosios 
opozicijos lyderiu. "Tam jo niekas, išskyrus pačius konservatorius, 
neįgaliojo", teigė Tautininkų sąjungos vadovas. 

"Lietuvos ryto" dienraštis trečiadienį pateikė pagrindinių politinių 
partijų vadovų nuomonę apie Vytauto Landsbergį, kaip opozicijos vadovą. 
Konservatorių frakcijos Seime pirmininkas Audrius Kubilius sako, kad 
Vytautas Landsbergis opozicijos lyderiu nėra įteisintas juridiškai, 
tačiau "tam jis turi moralinę teisę". Krikščionių demokratų frakcijos 
seniūnas Ignacas Uždavinys taip pat pripažino, kad formaliai Vytauto 


Landsbergio niekas neįgaliojo vadovauti opozicijai, bet po 1992 metais 
pralaimėtų rinkimų dešiniosios politinės jėgos "suprato, kad jis bus 
opozicijos lyderis". Socialdemokratai teigia taip pat esantys 
opozicijoje valdančiai Demokratinei darbo partijai, tačiau, pasak jų 
atstovo Seime Vytauto Plečkaičio, "sveikas protas neleidžia pasakyti, 
kad jis gali atstovauti socialdemokratams". LDDP apskritai neigia 


Vytauto Landsbergio, kaip opozicijos vadovo, vaidmenį Lietuvos 
politiniame gyvenime“. 
JUSTAS PALECKIS DAR NEAPSISPRENDĖ DĖL NARYSTĖS SEIME 

Prezidento patarėjas užsienio politikos klausimais Justas Paleckis 
dėl savo narystės Seime apsispręs po konsultacijų su Socialdemokratų 
partijos vadovybe bei kai kuriais Seimo nariais. Tai jis pasakė 
pokalbyje su Eltos korespondentu iš karto po to, kai Vyriausioji rinkimų 
komisija antradienį po pietų pripažino Justą Paleckį tapusiu Seimo nariu 
daugiamandatėje rinkimų apygardoje pagal Lietuvos socialdemokratų 
partijos sąrašą. 

Tame pačiame posėdyje Vyriausioji rinkimų komisija pripažino 
nutrūkusiais Seimo nario Audriaus Rudžio įgaliojimus. Sprendimas 
priimtas remiantis Audriaus Rudžio pareiškimu, kad jis atsistatydina iš 
Seimo nario pareigų. 

Audrius Rudys į Seimą išrinktas daugiamandatėje apygardoje pagal 
Socialdemokratų partijos sąrašą. Savo atsistatydinimą jis motyvavo tuo, 


kad nusivylė Seimo darbu. "Sprendimus priima ne Seimas, O didžiausios 
LDDP frakcijos viršūnės. Per pustrečių metų įsitikinau, kad nieko 
pakeisti neįmanoma", sakė Audrius Rudys. 


Pagal Seimo rinkimų įstatymą atsistatydinusio Seimo nario vietą 
užima kitas neišrinktas tos partijos rinkimų sąraše buvęs kandidatas. 
Juo socialdemokratų sąraše buvo Justas Vincas Paleckis. 

Pilnateisiu Seimo nariu tampama priėmus priesaiką. Iki rugsėjo 10 
dienos, kai įvyks pirmasis rudens sesijos posėdis, aš turiu laiko 
konsultacijoms su kolegomis, sakė Justas Paleckis, pabrėžęs, jog 
galutinis apsisprendimas priklausysiąs tiktai nuo jo paties. 

KRIKŠČIONIŲ DEMOKRATŲ POPUL | ARUMAS DIDĖJA 

Krikščionių demokratų partija pagal populiarumo reitingą išėjo į 
pirmą vietą tarp dešimties pagrindinių Lietuvos politinių partijų ir 
organizacijų. Seimo rinkimuose už ją balsuotų 11,6 procento žmonių, 
kuriuos apklausė bendrosios Lietuvos ir Didžiosios Britanijos rinkos bei 
viešosios nuomonės tyrimų kompanija. Apklausoje dalyvvo tūkstantis 
respondentų. 


